లెనిన్ శాంతి బహుమతి

thumb|right|లెనిన్ శాంతి బహుమతి పతకం వెనుక భాగం
లెనిన్ శాంతి బహుమతి(, mezhdunarodnaya Leninskaya premiya mira) వ్లాదిమిర్ లెనిన్ గౌరవార్థం సోవియట్ యూనియన్ నెలకొల్పిన పురస్కారం. ఈ పురస్కారాన్ని సోవియట్ ప్రభుత్వం ఏర్పాటు చేసిన ప్రసిద్ధులైన వ్యక్తులు సభ్యులుగా వున్న మండలి ఎంపికచేస్తుంది. మొదట ఇది "ప్రజలలో శాంతిని బలోపేతం చేసినందుకు అంతర్జాతీయ స్టాలిన్ బహుమతి"గా ప్రారంభమై తరువాత డీ స్టాలినైజేషన్ కారణంగా   "ప్రజలలో శాంతిని బలోపేతం చేసినందుకు అంతర్జాతీయ లెనిన్ బహుమతి"(, Mezhdunarodnaya Leninskaya premiya «Za ukrepleniye mira mezhdu narodami»)గా పేరుమార్పు చెందింది.  నోబెల్‌ శాంతి బహుమతి వలె ప్రతియేటా ఒక వ్యక్తికి మాత్రమే కాకుండా లెనిన్ శాంతి బహుమతి ప్రతియేటా పలువురు వ్యక్తులకు ప్రదానం చేశారు. ముఖ్యంగా ప్రసిద్ధిగాంచిన కమ్యూనిస్టులకు, సోవియట్ యూనియన్‌ను సమర్థించే విదేశీయులకు ఈ బహుమతి ప్రదానం చేస్తారు.  ఈ బహుమతి అందుకున్న ప్రముఖులలో ఫిడెల్ కాస్ట్రో,పాబ్లో పికాసో,నెల్సన్ మండేలా వంటి వారు ఉన్నారు. 

చరిత్ర
ఈ పురస్కారం స్టాలిన్ గౌరవార్థం అతని 70వ జయంతి సందర్భంగా 1949, డిసెంబరు 21న సోవియట్ యూనియన్ ప్రభుత్వం చే "ప్రజలలో శాంతిని బలోపేతం చేసినందుకు అంతర్జాతీయ స్టాలిన్ బహుమతి" పేరుతో నెలకొల్పబడింది. 

తరువాత 1956 సెప్టెంబరు 6న ఈ బహుమతి పేరును "ప్రజలలో శాంతిని బలోపేతం చేసినందుకు అంతర్జాతీయ లెనిన్ బహుమతి" గా మార్చారు. అంతకు ముందు స్టాలిన్ బహుమతి పొందిన వారినందరిని ఆ బహుమతిని తిరిగి ఇవ్వమని కోరారు. దానికి బదులుగా పేరు మార్చిన లెనిన్ బహుమతిని ప్రదానం చేశారు. 1989, డిసెంబరు 11న ఈ బహుమతి పేరును "అంతర్జాతీయ లెనిన్ శాంతి బహుమతి" అని మార్చారు. రెండు సంవత్సరాల అనంతరం సోవియట్ యూనియన్ పతనం కావడంతో రష్యా ప్రభుత్వం ఈ పురస్కారాన్ని నిలిపివేసింది. 

ఈ బహుమతి పొందిన భారతీయులు
స్టాలిన్ బహుమతి
 సైఫుద్దీన్ కిచ్ల్యూ యూజీన్ రిజిష్టర్ గార్డ్ – డిసెంబర్ 22, 1952
 సాహిబ్ సింగ్ సోఖే - 1953 Reading Eagle – Dec 21, 1953

లెనిన్ శాంతి బహుమతి
 చంద్రశేఖర వేంకట రామన్ -1957 
 రామేశ్వరి నెహ్రూషెనెక్టడి గెజిట్ – మే 1, 1961 -1961 
 అరుణా అసఫ్ అలీది సంటర్ డైలీ ఐటమ్ – ఆగష్ట్ 14, 1965- 1965
 రమేష్ చంద్ర - 1967
 కె.పి.ఎస్.మీనన్ది స్పోక్స్‌మన్ రివ్యూ – మే 1, 1979 - 1977-78
 ఇందిరా గాంధీఎల్ టీంపో – మే 1, 1985లెనిన్ పీస్ ప్రైజ్ అవార్డెడ్ టు ఇందిరా గాంధీ - 1983-84

మూలాలు

బయటి లింకులు
థాట్స్ ఆన్ విన్నింగ్ ది స్టాలిన్ పీస్ ప్రైజ్ - పాల్ రాబ్‌సన్ 
ఆన్ రిసీవింగ్ ది స్టాలిన్ పీస్ అవార్డ్ - హౌవార్డ్ ఫాస్ట్ 
సోవియట్ ప్రైజ్ మెడల్స్ 

వర్గం:పురస్కారాలు
వర్గం:1949 స్థాపనలు